en gu mr en mr de en fr en en en en en en gu de es gu en gu gu en gu gu gu gu gu gu gu gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Bollywood Flopped Actresses Marry With Businessman
ફ્લોપ રહી'તી આ Actresses, બિઝનેસમેન સાથે લગ્ન કરી જીવે છે વૈભવી Life
divyabhaskar.com | Jun 06, 2017, 10:38 AM IST
મુંબઇઃ ભારતમાં દર વર્ષે બિલિયોનેરની સંખ્યા વધતી જઇ રહી છે. જેમાંના મોટાભાગના મલ્ટી મિલીયન ડોલર બિઝનેસનું એમ્પાયર ધરાવતાં હોય છે. બિઝનેસ વર્લ્ડના આ ટાયકૂન્સ અનેક હાઇ પ્રોફાઇલ પાર્ટીઝ તેમજ સેલિબ્રીટી સાથે પણ જોવા મળે છે. બોલિવૂડ સાથેના નજીકના રિલેશનના લીધે અનેક બિઝનેસમેન એવા છે. જેમણે જીવનસાથી તરીકે એક્ટ્રેસિસની પસંદગી કરી હોય. સેલિના જેટલીથી લઇને અસિન સુધીની એક્ટ્રેસિસનો આ લિસ્ટમાં સમાવેશ થાય છે. તેમાંથી મોટાભાગની એક્ટ્રેસનું કરિયર બોલિવૂડમાં ફ્લોપ રહ્યું છે. જોકે, બોલિવૂડમાં કરિયર બનાવવામાં અસફળ રહેલી આ એક્ટ્રેસિસમાંથી કોઇ રેસ્ટોરા સંભાળે છે તો કોઇ પતિને બિઝનેસમાં મદદ કરીને વૈભવી જીવન પસાર કરી રહી છે.
સેલિના જેટલી અને પીટર હાગ
બોલિવૂડ એક્ટ્રેસ સેલિનાએ ફિલ્મ જગતમાંથી વિદાય લઈ 2011માં ઓસ્ટ્રેલિયન બિઝનેસમેન પીટર હાગ સાથે લગ્ન કર્યા હતા. હાલ બન્ને વિરાજ અને વિસ્ટન હાગ નામના ટ્વિન્સના પેરેન્ટ્સ છે. તાજેતરમાં સમાચાર આવ્યા છે કે, સેલિના ફરીવાર પ્રેગ્નન્ટ છે અને આ વખતે પણ ટ્વિન્સને જન્મ આપશે.
આગળની સ્લાઇડ્સમાં ક્લિક કરી જાણો એવી અન્ય ફ્લોપ એક્ટ્રેસિસ વિશે જેણે બિઝનેસમેન સાથે કર્યા લગ્ન...
ટીના મુનીમે સંજય દત્તની ફિલ્મ 'રોકી'થી બોલિવૂડ ડેબ્યૂ કર્યું હતું. ફિલ્મના શૂટિંગ સમયે બંને એકબીજાની નિકટ આવ્યા હતાં અને તેમનો સંબંધ ટૂંક સમયમાં જ તૂટી ગયો હતો. ત્યારબાદ ટીનાનું નામ રાજેશ ખન્ના સાથે જોડાયું હતું. જોકે, 1992માં ટીનાએ ઉદ્યોગપતિ અનિલ અંબાણી સાથે લગ્ન કરી લીધા. બંનેને બે દીકરાઓ છે.
'કિતને દૂર કિતને પાસ'થી બોલિવૂડમાં ડેબ્યૂ કરનારી અમૃતાએ 2009માં બિઝનેસમેન શકિલ લડાક સાથે લગ્ન કર્યાં છે. આ પહેલાં અમૃતા પાકિસ્તાની મૂળના અંગ્રેજી ક્રિકેટર ઉસ્માન અફઝલને ડેટ કરતી હતી. હાલ તે બન્ને દીકરાઓ અજાન (પાંચ ફેબ્રુઆરી, 2010) અને રેયાન(20 ઓક્ટોબર, 2012)ની પરવરિશમાં વ્યસ્ત છે.
ઇશાએ સાઉથ ફિલ્મ ઇન્ડસ્ટ્રિથી એક્ટિંગની શરૂઆત કરી હતી આ પછી તેણે 2000માં 'ફિઝા'થી બોલિવૂડમાં એન્ટ્રી કરી હતી. બોલિવૂડની 'ખલ્લાસ ગર્લ' તરીકે જાણીતી ઇશા કોપિકરે 2009માં હોટેલિયર ટીમી નારંગ સાથે લગ્ન કર્યા હતાં. ઇશા ફિલ્મ્સ ઉપરાંત બિઝનેસ વુમન તરીકે પોતાની ઓળખ બનાવવામાં લાગી ગઇ છે. ઇશા હોસ્પિટાલિટી બિઝનેસ સાથે જોડાઇ ગઇ છે.
આયેશા ટાકિયાએ વર્ષ 2009માં પોતાના પ્રેમી તથા બિઝનેસમેન ફરહાન આઝમી સાથે લગ્ન કર્યાં હતાં. આયેશાએ મુસ્લિમ રીત-રિવાજથી લગ્ન કર્યાં હતાં. સમાજવાદી પાર્ટીના નેતા અબુ આઝમીનો પુત્ર ફરહાન રેસ્ટોરન્ટ ચલાવે છે.
અસિને 2016માં બિઝનેસમેન રાહુલ શર્મા સાથે લગ્ન કર્યા હતાં. આ પછી તેણે એક્ટિંગ છોડવાનો નિર્ણય લીધો હતો. તેણે પોતાના સોશ્યિલ હેન્ડલ પર એક પોસ્ટ કરીને આ વાતની જાહેરાત કરી હતી. અસિને બોલિવૂડમાં 'ગજની' ઉપરાંત 'લંડન ડ્રિમ્સ' (2009), 'રેડી' (2011), 'હાઉસફુલ-2' (2012), 'બોલ બચ્ચન' (2012), 'ખિલાડી-786' (2012), 'ઓલ ઇઝ વેલ'(2015) જેવી ફિલ્મ્સમાં પણ કામ કર્યું છે
ગાયત્રી જોશી શાહરૂખ ખાન સાથે 'સ્વદેશ'(2004)માં જોવા મળી હતી. આ ફિલ્મથી તે ફેમસ થઇ હતી. પરંતુ આ ફિલ્મ તેની પહેલી અને છેલ્લી ફિલ્મ બની રહી. ત્યારબાદ તેણે બિઝનેસમેન વિકાસ ઓબેરોય સાથે 2005માં લગ્ન કર્યા અને એક્ટિંગ કરિયર છોડ્યું. ગાયત્રીને બે બાળકો છે.
'તુમ બિન'થી ડેબ્યુ કરનારી એક્ટ્રેસ સાંદલી સિંહાએ 2005માં કિરણ સાલસ્કર સાથે લગ્ન કર્યા હતાં. કિરણ સાલસ્કર પાસે મોકા, સોલ્ટ વોટર કાફે, સ્મોક હાઉસ ડેલી, ટેસ્ટિંગ રૂમ, સ્ટોન વોટર ગ્રિલ જેવી રેસ્ટોરન્ટ બ્રાન્ડ છે. જોકે, 'તુમ બિન'થી રાતોરાત સ્ટાર બનેલી સાંદલી બોલિવૂડમાં પોતાની ઓળખ બનાવવામાં નિષ્ફળ રહી હતી.
2010માં કિમ શર્માએ કેન્યાના બિઝનેસમેન અલી પુંજાણી સાથે મોમ્બાસામાં લગ્ન કર્યા હતાં. અલી પહેલાથી પરિણીત અને ત્રણ બાળકોનો પિતા હતો. પોતાની પત્ની સાથે ડિવોર્સ લીધા પછી અલી પંજાબીએ કિમ શર્મા સાથે લગ્ન કર્યા હતાં. કિમના દોસ્તનું કહેવું છે કે તેમની પરિણીત જિંદગીમાં ખૂબ મુશ્કેલીઓ આવી રહી છે.
દિયાએ 2014માં લોન્ગ ટાઈમ બોયફ્રેન્ડ સાહિલ સંઘા સાથે લગ્ન કર્યાં હતાં. સાહિલ બોલિવૂડમાં પ્રોડ્યુસર તરીકે જાણીતો છે. ડિરેક્ટર તરીકે સાહિલે ફિલ્મ 'લવ બ્રેકઅપ જિંદગી' બનાવી હતી. આ સિવાય સાહિલે 'સલામ-એ-ઈશ્ક'માં આસિસટન્ટ ડિરેક્ટર તરીકે કામ કર્યું હતું. દિયા-સાહિલ એક બોર્ન ફ્રી એન્ટરટેઈન્મેન્ટ પ્રોડક્શન હાઉસ ચલાવે છે.
ધર્મેન્દ્ર અને હેમાની પુત્રી એશા દેઓલે ફિલ્મ 'કોઈ મેરે દિલ સે પૂછે'થી બી-ટાઉનમાં ડેબ્યૂ કર્યું હતું. એશાની ફિલ્મી કરિયર કંઈ ખાસ રહી નહોતી. વર્ષ 2012માં એશાએ મુંબઈના બિઝનેસમેન ભરત તખ્તાની સાથે લગ્ન કરી લીધાં હતાં.
મોડલ અને એક્ટ્રેસ ઉર્વશી શર્માએ જેએમજે ગ્રુપ ઓફ કંપનીના વાઇસ ચેરમેન સચિન જોશી સાથે 2012માં લગ્ન કર્યા હતાં. સચિને પારિવારિક બિઝનેસ હેઠળ ફિલ્મ પ્રોડક્શન કંપની વીકિંગ મીડિયા એન્ડ એન્ટરટેઇન્મેન્ટની પણ સ્થાપના કરી હતી. સચિનની પહેલી ફિલ્મ 2011માં રીલિઝ થયેલી 'અઝાન' હતી. પછી તેણે 'મુંબઇ મિરર' અને 'જેકપોટ' કરી હતી. 2014માં આ કપલ એક દીકરીના પેરેન્ટ્સ બન્યા હતાં. જેનું નામ સમાયરા છે.
મહિમાએ 1997માં શાહરૂખ ખાન સાથે ફિલ્મ 'પરદેસ'થી બોલિવૂડમાં ડેબ્યૂ કર્યું હતું. આ ફિલ્મથી તે ઘણી ફેમસ થઇ હતી. આ પછી તેણે 'દાગઃ ધી ફાયર'(1999), 'લજ્જા'(2001) અને 'સેન્ડવિચ'(2006) જેવી ફિલ્મ્સમાં કામ કર્યું. જોકે, તે પોતાની ઓળખ બનાવવામાં નિષ્ફળ રહી હતી. મહિમા ચૌધરી બોલિવૂડની એવી એક્ટ્રેસીસમાં સામેલ છે, જે લાંબા સમયથી લાઈમ લાઈટથી દૂર છે. 2006માં તેણે આર્કિટેક્ટ બોબી મુખર્જી સાથે લગ્ન કર્યા હતાં. જોકે, હવે તે પોતાના પતિથી અલગ રહે છે. તેને 8 વર્ષની એક બાળકી છે, જેનુ નામ આર્યના છે.
નાગેશ કુકુનૂરની 'બોલિવૂડ કોલિંગ'થી પરિજાદે ફિલ્મ ઇન્ડસ્ટ્રિમાં ડેબ્યૂ કર્યું હતું. જોકે તેને અસલી ઓળખ સુભાષ ઘઇની ફિલ્મ 'જોગર્સ પાર્ક'થી મળી હતી. આ ફિલ્મમાં કામ કરીને ફેમસ થયેલી પરિજાદ જોરાબિયને 2006માં બોમન રૂસ્તમ ઇરાની સાથે લગ્ન કર્યા હતાં. ફિલ્મ્સમાં ખાસ સફળ ના થયેલી પેરિજાદ મુંબઇમાં 'ગોંડોલા' નામનું રેસ્ટોરાં ચલાવે છે.
રીમા સેને દિલ્હીના બિઝનેસમેન શિવ કરણ સિંહ સાથે 2012માં લગ્ન કર્યા હતાં. રીમા સેન 'માલામાલ વિકલી'ને કારણે જાણીતી બની હતી. રીમા સેન બોલિવૂડમાં ખાસ કમાલ બતાવી શકી નહોતી. આ પછી તે તામિલ અને તેલુગુ ફિલ્મ્સ તરફ વળી હતી. તેણે 2013માં એક દીકરાને જન્મ આપ્યો હતો. જેનું નામ રૂદ્રવિર છે.
ડિમ્પલ કાપડિયા અને રાજેશ ખન્નાની દીકરી રિંકીએ 2003માં બિઝનેસમેન સમીર સરન સાથે લગ્ન કર્યા હતાં. તેણે 1999માં આવેલી 'પ્યાર મેં કભી કભી' થી ડેબ્યૂ કર્યું હતું. આ પછીથી તેણે ફિલ્મ્સમાં અનેક સપોર્ટિંગ રોલ કર્યા પરંતુ તેને જોઇએ એવી સફળતા મળી નહોતી. હાલ રિંકી પતિ અને બાળકો સાથે યુકેમાં રહે છે.
(Gossip Bollywood Gujarati News) સાથે જોડાયેલા અન્ય અપડેટ જાણવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Bollywood Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Bollywood Flopped Actresses Marry With Businessman
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.